text: Slagter fejrer 150 års jubilæum
  28 september 2012 kl. 08.38
  Slagter Vollstedt på Naffet i Haderslev fejrer 150 års jubilæum med udgivelse af bog om slagterdynastiet, der i fem generationer har sat sit præg på byen.
  Det er Frode Munksgaard, der har skrevet bogen om slagterforretningens vej fra Bispegade og Badstuegade via Sønderbro til Naffet, hvor forretningen har ligget siden 1896.
  Den 25. september 1862 fik Johann Christian Ludwig Vollstedt borgerbrev som slagtermester i
  Haderslev. Siden har hver generation i Vollstedt familien sat deres præg på forretningen.
  Da 4. generation overtog i 1971 var det for længst slut med selv at slagte og have kreaturer gående i baggården. Til gengæld var det blevet tid til endnu en udvidelsen ? denne gang af pølsemageriet.
  